smcproject/ml-wiki-sentences huggingface dataset:
തൻ്റെ ആദ്യ കാഴ്ചയിൽ തന്നെ മുഹമ്മദ്‌ കുട്ടി എന്ന മുത്തഅല്ലിമിൻ്റെ ഖൽബിലെ ആത്മദാഹം തിരിച്ചറിഞ്ഞ ബീരാൻ ഔലിയ ആ മുത്തഅല്ലിമിനെ തൻ്റെ മുരീദ് ആക്കി കൂടെകൂട്ടി.
പിന്നീട് കുറെ വർഷങ്ങൾ ബീരാൻ ഔലിയയുടെ കൂടെ കഴിഞ്ഞു അങ്ങനെ  അമ്പംകുന്നിൻ്റെ തർബീയത്തിൽ ആത്മീയ ഉന്നതി കൈവരിച്ചു.
കുറച്ചുകാലം കഴിഞ്ഞപ്പോൾ തൻ്റെ ശൈഖായ ബീരാൻ ഔലിയ  ആജ്ഞ പ്രകാരം മസ്താൻ ഉപ്പാപ്പ അജ്മീറിൽ എത്തി.
നീണ്ട പത്ത് വർഷം ഗരീബ് നവാസിൻ്റെ സന്നിധിയിൽ കഴിഞ്ഞുകൂടി.
ഒരിക്കൽ ഖാജാ മുഈനുദ്ധീൻ അജ്മീരി (ഖു:സി) തങ്ങൾ സ്വപ്നത്തിൽ വന്നു പറഞ്ഞുവത്രേ നിങ്ങൾ ഇനി നാട്ടിലേക്ക് മടങ്ങിക്കൊളൂ എന്ന്.
തിരികെ മടങ്ങി എത്തിയ മസ്താൻ ഉപ്പാപ്പ ജദബ്ൻ്റെ അവസ്ഥയിൽ ആയിരുന്നു.
ശിഷ്ട ജീവിതം മസ്താൻ ഉപ്പാപ്പ വരവൂരിലെ ആത്മീയ സാന്നിധ്യമായി സ്വവസതിയിൽ മരണം വരേയ്ക്കും ജീവിതം നയിച്ചു.
സമസ്ത കേരള പണ്ഡിത സഭയോട് കൂടെ ചേർന്ന് യാത്ര ചെയ്ത മഹാൻ വഫാത്തതായതിനു ശേഷം വരവൂരിലെ പ്രസിദ്ധമായ തീർത്താടന കേന്ദ്രമായി മാറി അദ്യേഹത്തിൻ്റെ മഖാം.
വരവൂർ ജുമാഅത്ത് പള്ളിയോട് ചേർന്ന് തന്നെ സ്ഥിതി ചെയ്യുന്ന അന്ത്യവിശ്രമ കേന്ദ്രം മനോഹരമായ ഇസ്ലാമിക വാസ്തു ശില്പ ചാരുതയുടെ മകുടോദാഹരണമാണ്.
അഞ്ചു ദിവസങ്ങളിലായി നടക്കുന്ന ആണ്ടു നേർച്ചയോടനുബന്ധിച്ചു മത സാംസ്‌കാരിക പരിപാടിയും അഞ്ചു ദിവസവും നീണ്ടു നിൽക്കുന്ന അന്നദാനവും ഉണ്ടാകാറുണ്ട്.
ആണ്ടു നേർച്ചയിൽ നിറസാന്നിധ്യമായി ബഹു. നൗഷാദ് ബാഖവിയുടെ പ്രഭാഷണങ്ങൾ പ്രസിദ്ധമാണ് .
സമസ്ത കേരള ജംഇയ്യത്തുൽ ഉലമയുടെ നേതാക്കളുടെ സാന്നിദ്യം കൊണ്ടും അജ്‌മീർ ശൈഖിൻ്റെ പൗത്രന്മാരുടെ സാന്നിദ്യം കൊണ്ടും ശ്രദ്ദേയമാണ്.
വഫാത്ത് മഖാമിലേക്കുള്ള വഴി ആണ്ടു നേർച്ച
എല്ലാ വർഷവും മാർച്ച് ഏപ്രിൽ മാസങ്ങളിൽ ആണ് ആണ്ടു നേർച്ചയും അന്നദാനവും നടക്കാറ്.
നാനാജാതി മതസ്ഥർ പങ്കെടുക്കുന്ന നേർച്ച വളരെ പ്രസിദ്ധമാണ്.
ഉപ്പാപ്പയുടെ ശിഷ്യൻ ഓണംപിള്ളി ഹസ്സൻ ഹാജിയുടെ അന്ത്യ വിശ്രമസ്ഥാനവും ഉപ്പാപ്പയുടെ മഖാമിനോട് ചേർന്നാണ്.
അവലംബം നൗഷാദ് ബാഖവി മസ്താനുപ്പയെ കുറിച്ച് http://www.ifshaussunna.in/2018/04/blog-post.html
Rainsadu ( സംവാദം ) ↑
വരവൂർ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Varavoor
വരവൂർ ‍ എന്ന പദം കൊണ്ട് താഴെ പറയുന്നവയിൽ ഏതിനെയും വിവക്ഷിക്കാം.
വരവൂർ, പത്തനംതിട്ട - പത്തനംതിട്ട ജില്ലയിലെ ഒരു ഗ്രാമപഞ്ചായത്തായ റാന്നി അങ്ങാടിയിലെ പതിനൊന്നാം വാർഡ് വരവൂർ - തൃശൂർ ജില്ലയിലെ ഒരു ഗ്രാമം വരവൂർ ഗ്രാമപഞ്ചായത്ത് ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
വരവൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Varavoor_Gramapanchayat മുള്ളൂർക്കര റെയിൽവേ സ്റ്റേഷൻ.
തൃശൂർ ‍ജില്ലയിൽ തലപ്പിള്ളി താലൂക്കിൽ വടക്കാഞ്ചേരി ബ്ലോക്കിലാണ് 29.76 ചതുരശ്രകിലോമീറ്റർ വിസ്തീർണ്ണമുള്ള വരവൂർ ഗ്രാമപഞ്ചായത്ത് സ്ഥിതി ചെയ്യുന്നത്.
കർഷിക രംഗത്തു  വളരെ  മുന്നിൽത്തന്നെയാനു വരവൂരിന്റെ സ്ഥാനം.
പ്രധാനമായി നെല്ല്, കൂർക്ക, വാഴ എന്നിവയാണ് കൃഷിയിനങ്ങൾ.
വരവൂർ ഗ്രാമത്തിലെ പ്രധാന വിദ്യാഭ്യാസ സ്ഥാപനമാണ് ജി.എച്.എസ്സ്.
വരവൂർ സ്കൂൾ.
കിഴക്ക് -  മുള്ളൂർക്കര, വള്ളത്തോൾനഗർ  പഞ്ചായത്തുകൾ പടിഞ്ഞാറ് - തിരുമിറ്റക്കോട്, എരുമപ്പെട്ടി പഞ്ചായത്തുകൾ തെക്ക്‌ -  എരുമപ്പെട്ടി പഞ്ചായത്ത് വടക്ക് - ദേശമംഗലം പഞ്ചായത്ത് വാർഡുകൾ ചേലൂർ പാറപ്പുറം തളി പിലക്കാട് രാമൻകുളം പാലക്കൽ വരവൂർ ഹൈസ്കൂൾ നടുത്തറ കുമരപ്പനാൽ വെട്ടുകാട് വരവൂർ വളവ് കൊറ്റുപുറം ദേവിച്ചിറ തിച്ചൂർ സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് വടക്കാഞ്ചേരി വിസ്തീര്ണ്ണം 29.76 ചതുരശ്ര കിലോമീറ്റർ ജനസംഖ്യ 17,173 പുരുഷന്മാർ 8,030 സ്ത്രീകൾ 9,143 ജനസാന്ദ്രത 577 സ്ത്രീ : പുരുഷ അനുപാതം 1138 സാക്ഷരത 82.5% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/varavoorpanchayat Archived 2016-03-10 at the Wayback Machine .
വരാപ്പുഴ കായൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ഓഗസ്റ്റ് മുതൽ തുടരുന്നു.
എറണാകുളം ജില്ലയിലെ പറവൂർ താലൂക്കിൽ ഉൾപ്പെടുന്ന കായലാണ്‌ വരാപ്പുഴ കായൽ .
പെരിയാറിന്റെ ഒരു ശാഖയായ മാർത്താണ്ഡൻപുഴ വരാപ്പുഴ കായലിലാണ്‌ പതിക്കുന്നത്.
വരവൂർ കീഴ്ത്തളി മഹാദേവക്ഷേത്രം
തൃശ്ശൂർ ജില്ലയിൽ വരവൂർ ഗ്രാമപഞ്ചായത്തിൽ സ്ഥിതിചെയ്യുന്ന ഒരു ശിവക്ഷേത്രമാണ് വരവൂർ കീഴ്ത്തളി മഹാദേവക്ഷേത്രം.
ശിവലിംഗങ്ങളുടെ നാട് എന്ന അപരനാമത്തിൽ അറിയപ്പെടുന്ന വരവൂരിൽ സ്ഥിതിചെയ്തിരുന്ന 108 ശിവക്ഷേത്രങ്ങളിലൊന്നായ ഈ ക്ഷേത്രം ടിപ്പു സുൽത്താന്റെ പടയോട്ടത്തിൽ തകർന്നുപോകുകയും പിന്നീട് നവീകരിയ്ക്കുകയും ചെയ്ത രൂപത്തിലാണ് ഇപ്പോൾ കാണപ്പെടുന്നത്.
ഈ ക്ഷേത്രത്തിലെ പ്രധാന മൂർത്തി, കിരാതമൂർത്തി സങ്കല്പത്തിലുള്ളതും മൃത്യുഞ്ജയ ജീവനകലയോടുകൂടിയതുമായ ശിവനാണ്.
കേരളത്തിലെ ഏറ്റവും വലിയ ശിവലിംഗങ്ങളിലൊന്നാണ് ഇവിടെയുള്ളത്.
ഉപദേവതകളായി ഗണപതി , അയ്യപ്പൻ , നരസിംഹമൂർത്തി , ഭഗവതി , നാഗദൈവങ്ങൾ എന്നിവർക്കും ക്ഷേത്രത്തിൽ പ്രതിഷ്ഠകളുണ്ട്.
36 പടികളോടുകൂടിയ അതിമനോഹരമായ ക്ഷേത്രസമുച്ചയമാണ് ഇപ്പോൾ ഈ ക്ഷേത്രത്തിനുള്ളത്.
ഉയരത്തിൽ സ്ഥിതിചെയ്യുന്ന മതിലകവും അവിടെയുള്ള നിർമ്മിതികളും ആരുടെയും മനം മയക്കുന്ന കാഴ്ചയാണ്.
ക്ഷേത്രത്തിലുള്ള 36 പടികൾക്കും വർഷത്തിലൊരിയ്ക്കൽ വിശേഷാൽ പൂജ നടത്തിവരുന്നുണ്ട്.
ശൈവാഗമ പൂജ അഥവാ പടിപൂജ എന്നറിയപ്പെടുന്ന ഈ പൂജ നടത്തപ്പെടുന്നത് ക്ഷേത്രത്തിലെ പ്രതിഷ്ഠാദിനമായ മേടമാസത്തിലെ പുണർതം നാളിലാണ്.
കേരളത്തിൽ പടിപൂജ നടക്കുന്ന രണ്ടേ രണ്ട് ക്ഷേത്രങ്ങളിലൊന്നാണിത്.
ശബരിമല ക്ഷേത്രമാണ് മറ്റേത്.
കുംഭമാസത്തിലെ മഹാശിവരാത്രി , വൃശ്ചികമാസത്തിലെ അയ്യപ്പൻ വിളക്ക് എന്നിവയും ക്ഷേത്രത്തിലെ പ്രധാന വിശേഷദിവസങ്ങളാണ്.
നാട്ടുകാരുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തിവരുന്നത്.
ക്ഷേത്രോത്പത്തിയെക്കുറിച്ച് വ്യക്തമായ ധാരണകൾ എവിടെയും കാണാനില്ല.
പുരാതന കേരളത്തിലെ നൂറ്റെട്ട് ശിവാലയങ്ങളിൽ പെട്ട ക്ഷേത്രമായതിനാൽ, പരശുരാമൻ പ്രതിഷ്ഠിച്ച ക്ഷേത്രമാണെന്ന് ഊഹിയ്ക്കാം.
എന്നാൽ, അതിനും വ്യക്തത പോരാ.
എന്തായാലും ഏകദേശം ആയിരത്തിലധികം വർഷം പഴക്കം ക്ഷേത്രത്തിനുണ്ടെന്ന് അനുമാനിയ്ക്കാം.
വരവൂർ ഗ്രാമത്തിൽ സ്ഥിതിചെയ്തിരുന്ന നൂറ്റെട്ട് ശിവാലയങ്ങളിൽ ഒന്നായ കീഴ്ത്തളി ക്ഷേത്രം, ഒരുകാലത്ത് വരവൂരിന്റെ തിലകക്കുറിയായി നിലകൊണ്ടുവന്നിരുന്നു.
ആദ്യകാലത്ത് ഭാരതപ്പുഴ ഈ ക്ഷേത്രത്തിന് സമീപത്തുകൂടിയാണ് ഒഴുകിയിരുന്നതെന്ന് പറയപ്പെടുന്നു.
പിന്നീടെന്നോ വഴിമാറിയൊഴുകിയതാണ്.
നിളയുടെ സാന്നിദ്ധ്യം മൂലം ഈ ഗ്രാമം വാരണാസിയ്ക്ക് തുല്യമായി കണക്കാക്കപ്പെട്ടുവന്നു.
ചേരമാൻ പെരുമാൾ അടക്കം നിരവധി പ്രമുഖർ ഈ ക്ഷേത്രങ്ങളിൽ ദർശനത്തിനെത്തുകയുണ്ടായിട്ടുണ്ട്. 'കല്ലുകൾ ശിവലിംഗങ്ങൾ, വാരികൾ തീർത്ഥങ്ങളും' എന്ന പഴഞ്ചൊല്ല് അന്വർത്ഥമാക്കും വിധത്തിൽ അക്കാലത്ത് ഈ പ്രദേശം മുഴുവനും ശിവക്ഷേത്രങ്ങളും അവയോടനുബന്ധിച്ചുള്ള കുളങ്ങളുമായിരുന്നു.
എന്നാൽ, ടിപ്പുവിന്റെ പടയോട്ടത്തിൽ ഇവയ്ക്ക് വ്യാപകമായ നാശനഷ്ടങ്ങൾ സംഭവിയ്ക്കുകയുണ്ടായി.
വരവൂരിലെ പുരാതനമായ തിരുമത്തളി ക്ഷേത്രം ഒഴികെയുള്ള എല്ലാ ക്ഷേത്രങ്ങളും ഇതിൽ തകർക്കപ്പെടുകയുണ്ടായി.
എന്നാൽ, ഇവിടെയുള്ള ശിവലിംഗങ്ങൾ അദ്ഭുതകരമായി രക്ഷപ്പെടുകയായിരുന്നു.
എങ്കിലും ദീർഘകാലം ഇവ അനാഥമായിക്കിടക്കുകയുണ്ടായി.
റോഡിന് സമീപവും പലരുടെയും വീടുകളിലും പറമ്പുകളിലുമൊക്കെയായി അവ ചിതറിക്കിടന്നു.
ഏത് ക്ഷേത്രത്തിലുണ്ടായിരുന്നതാണെന്നുപോലും നാട്ടുകാർക്ക് വിവരമുണ്ടായിരുന്നില്ല.
കീഴ്ത്തളി ക്ഷേത്രത്തിലെ ശിവലിംഗമാകട്ടെ, ചെറിയൊരു കുന്നിന്റെ മുകളിലാണ് നിൽക്കുന്നുണ്ടായിരുന്നത്.
ഇതും ഒരു വ്യക്തിയുടെ കയ്യിലായിരുന്നു.
എന്നാൽ, ഈ ക്ഷേത്രത്തെക്കുറിച്ച് ചില വിവരങ്ങൾ നാട്ടുകാർക്ക് ലഭ്യമായിരുന്നു.
യഥാർത്ഥ ക്ഷേത്രത്തിന് ഒന്നരയേക്കർ വിസ്തീർണ്ണമുണ്ടായിരുന്നതായി ചില രേഖകൾ പറയുന്നുണ്ട്.
എന്നാൽ, അവയിൽ ഭൂരിഭാഗവും അന്യാധീനപ്പെട്ടുപോകുകയും ഒടുവിൽ പതിനാറുസെന്റ് സ്ഥലം മാത്രം അവശേഷിയ്ക്കുകയും ചെയ്തു.
ഈ സ്ഥലം വിലയ്ക്കുവാങ്ങി ക്ഷേത്രം പണിയാനായിരുന്നു നാട്ടുകാരുടെ പദ്ധതി.
അതനുസരിച്ച് 2001-ൽ ക്ഷേത്രം പുനരുദ്ധരിയ്ക്കുന്നതുമായി ബന്ധപ്പെട്ട് ഒരു കമ്മിറ്റി രൂപവത്കരിയ്ക്കാൻ അവർ തീരുമാനിച്ചു.
2007-ൽ സ്ഥലം ഉടമയുടെ കയ്യിൽ നിന്ന് ക്ഷേത്രഭൂമി വാങ്ങിയ കമ്മിറ്റി, അവിടെ ശ്രീകോവിലും അന്നദാനമണ്ഡപവും ക്ഷേത്രജീവനക്കാർക്ക് താമസിയ്ക്കാനുള്ള സ്ഥലവും നിർമ്മിയ്ക്കുകയുണ്ടായി.
2008 മേയ് പത്തിന്, മേടമാസത്തിലെ പുണർതം നക്ഷത്രത്തിൽ മഹാദേവന്റെ പുനഃപ്രതിഷ്ഠയും നടത്തി.
ക്ഷേത്രത്തിൽ ബാക്കിയുണ്ടായിരുന്ന പതിനാറുസെന്റിനൊപ്പം ഇരുപതുസെന്റ് അധികം ഭൂമി ഇതിനായി കമ്മിറ്റി വാങ്ങുകയുണ്ടായി.
അങ്ങനെ മൊത്തം സ്ഥലം മുപ്പത്തിയാറുസെന്റായി.
ഇവിടെനിന്നാണ് ക്ഷേത്രത്തിന്റെ പുനരുദ്ധാരണപ്രവർത്തനങ്ങൾ തുടങ്ങുന്നത്.
2011-ൽ ക്ഷേത്രനവീകരണത്തിന്റെ രണ്ടാം ഘട്ടം ആരംഭിച്ചു.
ഉപദേവതാക്ഷേത്രങ്ങൾ, നാലമ്പലം, തിടപ്പള്ളി , പടിക്കെട്ടുകൾ തുടങ്ങിയവയുടെ നിർമ്മാണമായിരുന്നു ഇതിൽ.
2011 നവംബർ 14-ന് കാഞ്ചി കാമകോടിപീഠം മഠാധിപതി 
ശങ്കരാചാര്യ ജയേന്ദ്ര സരസ്വതി സ്വാമികളാണ് ക്ഷേത്രനിർമ്മാണത്തിന് തറക്കല്ലിട്ടത്.
2012 ഫെബ്രുവരി മാസത്തിൽ ക്ഷേത്രനിർമ്മാണം തുടങ്ങുകയും 2014 മേയ് മാസത്തിൽ നാഗദൈവങ്ങൾ ഒഴികെയുള്ള ഉപദേവതകളുടെ പ്രതിഷ്ഠകൾ നടക്കുകയും ചെയ്തു.
ഇതിനുശേഷം ക്ഷേത്രത്തിലേയ്ക്കുള്ള പടിക്കെട്ടുകളുടെ നിർമ്മാണവും നാഗപ്രതിഷ്ഠയും നടക്കുകയുണ്ടായി.
2016 മേയ് 11-ന്, ക്ഷേത്രത്തിന്റെ പ്രതിഷ്ഠാദിനമായ മേടമാസത്തിലെ പുണർതം നാളിലാണ് പുനർനിർമ്മിയ്ക്കപ്പെട്ട ക്ഷേത്രത്തിന്റെ സമർപ്പണം നടന്നത്.
അതിനോടനുബന്ധിച്ചുതന്നെയാണ് ക്ഷേത്രത്തിന്റെ വിശേഷച്ചടങ്ങായ ശൈവാഗമ പടിപൂജ ആദ്യമായി നടന്നതും.
നിലവിൽ, ഇവിടെ അതിഗംഭീരമായ ഒരു ക്ഷേത്രസമുച്ചയം തന്നെ രൂപം കൊണ്ടിട്ടുണ്ട്.
ക്ഷേത്രത്തിലെ ശൈവാഗമ പടിപൂജ അതിവിശേഷമായി ആചരിച്ചുവരുന്നു.
ലോകത്ത് മറ്റൊരു ശിവക്ഷേത്രത്തിലും ഇത് നടക്കുന്നില്ല എന്നതുതന്നെയാണ് ഇതിന്റെ വലിയ പ്രത്യേകത.
ക്ഷേത്രത്തിലെ പടിക്കെട്ടുകൾക്ക് അടിയിൽ ഇരുവശങ്ങളിലുമായി ശിവസൂക്തത്തിലെ നാമങ്ങളും, നടുക്ക് പാർവ്വതീദേവിയുടെ നാമങ്ങളും ആലേഖനം ചെയ്യപ്പെട്ടിട്ടുണ്ട്.
ഇവിടങ്ങളിലാണ് പൂജ നടക്കുന്നത്.
തന്മൂലം, ശിവ-ശക്തി ആരാധനയാണ് ഇവിടെ നടക്കുന്നത് നിരവധി ആളുകളാണ് ഈ പ്രത്യേകത അറിഞ്ഞ് ഇവിടെ വരുന്നത്.
വരവൂർ തളി ഗ്രാമത്തിന്റെ ഒത്ത നടുക്ക്, റോഡ് നിരപ്പിൽ നിന്ന് ഏകദേശം 200 അടി ഉയരത്തിലാണ് ക്ഷേത്രസമുച്ചയം സ്ഥിതിചെയ്യുന്നത്.
ക്ഷേത്രത്തിന് മുന്നിലൂടെ മുള്ളൂർക്കര - പട്ടാമ്പി ബസ്റൂട്ട് കടന്നുപോകുന്നു.
ക്ഷേത്രത്തോടനുബന്ധിച്ച് ഒരു ബസ് സ്റ്റോപ്പുമുണ്ട്.
താഴെനിന്ന് ക്ഷേത്രത്തിലേയ്ക്ക് കയറാനായി 36 കരിങ്കൽപ്പടികൾ പണിതിട്ടുണ്ട്.
ഈ പടിക്കെട്ടുകൾ മൂന്നായി തിരിച്ചിരിയ്ക്കുന്നു.
ഒന്ന് ക്ഷേത്രത്തിലേയ്ക്ക് കയറിപ്പോകാനും, മറ്റേത് ക്ഷേത്രത്തിൽനിന്ന് ഇറങ്ങിവരാനുമാണ്.
നടുക്കുള്ള വഴികളുടെ അടിയിൽ ഇരുവശങ്ങളിലായി ശിവസഹസ്രനാമത്തിൽ നിന്നുള്ള നാമങ്ങളും, നടുക്ക് 51 അക്ഷരങ്ങളോട് ചേർന്നുള്ള പ്രത്യേകതരം ശിവനാമങ്ങളും, അവയ്ക്കൊപ്പം തന്നെ  പാർവ്വതീദേവിയുടെ നാമാവലിയും എഴുതിവച്ചിട്ടുണ്ട്.
ഈ ഭാഗങ്ങളിലാണ് പടിപൂജ നടക്കുന്നത്.
പടിക്കെട്ടുകൾക്കുതാഴെ തെക്കുപടിഞ്ഞാറായി നാഗദൈവങ്ങളുടെ പ്രതിഷ്ഠ കാണാം.
നാഗരാജാവായി വാസുകി കുടികൊള്ളുന്ന ഈ ക്ഷേത്രത്തിൽ, കൂടെ നാഗയക്ഷിയും ചിത്രകൂടവുമുണ്ട് .
എല്ലാമാസവും ആയില്യം നാളിൽ ഇവർക്ക് വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയുമുണ്ട്.
പടികൾ കയറി മുകളിലെത്തുമ്പോൾ നേരെ മുമ്പിൽ വലിയ ബലിക്കല്ല് സ്ഥിതിചെയ്യുന്നു.
താരതമ്യേന വലുപ്പം കുറവാണ് ഈ ബലിക്കല്ലിന് എന്നതിനാൽ പുറത്തുനിന്നുനോക്കുമ്പോൾ തന്നെ ശിവലിംഗം വ്യക്തമായി കാണാം.
ക്ഷേത്രത്തിൽ കൊടികയറി ഉത്സവമില്ലാത്തതിനാൽ കൊടിമരമില്ല.
ആധുനിക നിർമ്മിതിയായതിനാൽ പുറത്തെ പ്രദക്ഷിണവഴി പൂർണ്ണമായും ടൈൽസ് പാകിയാണ് നിർമ്മിച്ചിരിയ്ക്കുന്നത്.
വളരെ ഇടുങ്ങിയതാണ് പ്രദക്ഷിണവഴിയെങ്കിലും പ്രദക്ഷിണം നിർബാധം നടത്താവുന്നതാണ്.
ഉയരത്തിൽ നിർമ്മിച്ച ക്ഷേത്രമായതിനാൽ ഇവിടെനിന്ന് നമുക്ക് ചുറ്റുമുള്ള സ്ഥലങ്ങളുടെ ദൃശ്യങ്ങൾ വ്യക്തമായി ലഭിയ്ക്കുന്നതാണ്.
കിഴക്കുഭാഗത്ത് മുൻ സൂചിപ്പിച്ചപോലെ അന്നദാനമണ്ഡപവും കഴകക്കാരുടെ താമസസ്ഥലവും കാണാം.
ഇവയൊഴിച്ചുനിർത്തിയാൽ മറ്റൊരു നിർമ്മിതിയും ഇവിടെയില്ല.
ദീർഘചതുരാകൃതിയിൽ തീർത്ത ഒറ്റനില ശ്രീകോവിലാണ് ഇവിടെയുള്ളത്.
ആധുനികനിർമ്മിതിയായതിനാൽ ഇവിടെയും കോൺക്രീറ്റാണ് ഉപയോഗിച്ചിട്ടുള്ളത്.
എങ്കിലും മുകളിൽ ചെമ്പുമേഞ്ഞ് അവിടെ സ്വർണ്ണത്താഴികക്കുടം പ്രതിഷ്ഠിച്ചിട്ടുണ്ട്.
ശ്രീകോവിലിനകത്ത് ഒരുമുറിയേയുള്ളൂ.
അവിടെയാണ് വിഗ്രഹം പ്രതിഷ്ഠിച്ചിട്ടുള്ള ഗർഭഗൃഹം.
ഒമ്പതടി ഉയരം വരുന്ന ഭീമാകാരമായ ശിവലിംഗം പടിഞ്ഞാറോട്ട് ദർശനം നൽകി പ്രതിഷ്ഠിച്ചിരിയ്ക്കുന്നു.
തന്റെ ഭക്തനായ അർജുനന്റെ അഹങ്കാരം ശമിപ്പിച്ച് അദ്ദേഹത്തിന് പാശുപതാസ്ത്രം നൽകുന്ന കിരാതമൂർത്തിയുടെ സങ്കല്പത്തിലാണ് ഭഗവാനെ ഇവിടെ പ്രതിഷ്ഠിച്ചിരിയ്ക്കുന്നത്.
എന്നാൽ, മൃത്യുഞ്ജയമൂർത്തിയുടെ ചൈതന്യവും ഇവിടെയുണ്ടെന്നാണ് വിശ്വാസം.
തന്മൂലം, അതിശക്തമായ ചൈതന്യമാണ് ഇവിടെയുള്ളതെന്ന് ഭക്തർ വിശ്വസിച്ചുവരുന്നു.
കേരളത്തിൽ നിത്യപൂജയേറ്റുവാങ്ങുന്ന ഏറ്റവും വലിയ ശിവലിംഗമാണ് ഇവിടെയുള്ളത്.
സ്വതവേ തന്നെ ഒരു മനോഹാരിതയുള്ള ഈ ശിവലിംഗം, പൂജാസമയത്ത് കൂവളം , തുമ്പ , എരിക്ക് തുടങ്ങിയ പൂക്കൾ കൊണ്ടുള്ള മാലകൾ ചാർത്തിക്കാണുമ്പോൾ കൂടുതൽ മനോഹരമാകുന്നു.
അങ്ങനെ വിശ്വപ്രകൃതിയുടെ മൂലതേജസ്സിനെ മുഴുവൻ ആവാഹിച്ചുകൊണ്ട് ശ്രീ തളിയിലപ്പൻ കീഴ്ത്തളിയിൽ മഹാലിംഗസ്വരൂപത്തിൽ കുടികൊള്ളുന്നു.
പുതിയകാലനിർമ്മിതിയായതിനാൽ ശ്രീകോവിൽ നിലവിൽ ചുവർച്ചിത്രങ്ങളാലോ ദാരുശില്പങ്ങളാലോ അലംകൃതമല്ല.
വരവൂർ നാരായണൻ നമ്പ്യാർ
വരവൂർ തിയ്യാടി നാരായണൻ നമ്പ്യാർ 2014 വർഷത്തെ  (അയ്യപ്പൻ തീയ്യാട്ട്) കേരള ഫോക്ലോർ അക്കാദമി അവാർഡ്.
2016 വർഷത്തെ കേരള ഫോക്ലോർ അക്കാദമി ഫെല്ലോഷിപ്പ് .
2017 വർഷത്തെ Baba Ambedkar educational foundation society ഏർപ്പാടാക്കിയ അംബേദ്ക്കർ  നാഷണൽ  എക്സലൻസി അവാർഡ് .
2020 വർഷത്തെ ക്ഷേത്രകലാ അക്കാദമി അവാർഡ്‌ നേടിയ കലാകാരനാണ്.
മലമക്കാവ് വാസുദേവൻ നമ്പ്യാരാണ് അച്ഛൻ.
അമ്മിണി മരോൾമയാണ് അമ്മ.
തിയ്യാട്ടിലെ  ആദ്യ പാഠം  മുത്തച്ഛനിൽനിന്നാണ്  പഠിച്ചത്, ചെണ്ട പഠിച്ചത് പ്രശസ്ത  ചെണ്ട  വിദ്വാൻ ഗുരു  തിരുനാവായ    ശങ്കരപ്പൊതുവാളിൽനിന്നാണ് .
വാദ്യകലയിലെ  ശബ്ദഭംഗി, കാലപ്രമാണം, ഭാവം, സംഗീതം താളസ്ഥിതി,സാധകം,എന്നിങ്ങനെ വാദ്യകലാകാരന് വേണ്ടസിദ്ധികൾ പഴമ നിലനിർത്തികൊണ്ടുതന്നെ നാരായണൻ നമ്പ്യാർ തായമ്പകയിൽ സ്വന്തമായി പ്രാഗല്ഭ്യം പ്രകടിപ്പിച്ചിട്ടുണ്ട്‌.
മുളങ്കുന്നത്തുകാവ് രാമൻ നമ്പ്യാർ, കേശവൻകുട്ടി നമ്പ്യാർ, മുണ്ടമുക പരമേശ്വരൻ നമ്പ്യാർ തുടങ്ങിയ തീയ്യാട്ട് കലയിലെ പ്രമുഖരോടൊപ്പം കലോപസന തുടരുന്ന ഇദ്ദേഹം കേരളത്തിനു പുറത്തും നിരവധി വേദികളിൽ തീയ്യാട്ടവതരണത്തിൽ പങ്കാളിയായിട്ടുണ്ട്.
കേരള ലളിതകലാ അക്കാദമി, ഡൽഹി ലളിതകലാ അക്കാദമി, ഒട്ടേറെ ക്ഷേത്ര സമിതികൾ എന്നിവർ ഇദ്ദേഹത്തെ ആദരിച്ചിട്ടുണ്ട്.
തൃശ്ശൂർ ജില്ലയിലെ വരവൂരിലാണ് നാരായണൻ നമ്പ്യാരുടെ വസതി.
കഥകളി സംഗീത സാമ്രാട്ടായിരുന്ന നീലകണ്ഠൻ നമ്പീശൻറെ മരുമകൾ ശ്രീദേവിയാണ് ഭാര്യ.
മകൻ സുനിൽ, മകൾ സ്വപ്ന..
അവലംബം പുറത്തേക്കുള്ള കണ്ണികൾ http://digitalpaper.mathrubhumi.com/c/11597988%5Bപ്രവർത്തിക്കാത്ത+കണ്ണി%5D http://ayyappantheeyattu.com/index.html https://www.youtube.com/watch?v=yhDyfSB2ZrY http://digitalpaper.mathrubhumi.com/1168275/Thrissur/12-April-2017#page/17 Archived 2017-05-08 at the Wayback Machine .
https://www.mathrubhumi.com/thrissur/nagaram/article-1.3266436%5Bപ്രവർത്തിക്കാത്ത+കണ്ണി%5D https://www.manoramaonline.com/news/latest-news/2021/02/16/kshethrakala-academys-kshethrakalasree-award-for-methil-devika.html http://www.keralaculture.org/malayalam/ayyappan-theeyattu/585
വരാണസി വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Varanasi_Airport
ഉത്തർ പ്രദേശ് സംസ്ഥാനത്തിലെ വരാണസിയിൽ സ്ഥിതി ചെയ്യുന്ന വിമാനത്താ‍വളമാണ് വരാണസി വിമാനത്താവളം അഥവ ബാബത്‌പൂർ വിമാനത്താവളം ( IATA : VNS , ICAO : VIBN ) .
വരാണസിയിൽ നിന്ന് 18 km (11 mi) ദൂരത്തിൽ വടക്ക് പടിഞ്ഞാറ് ആയി സ്ഥിതി ചെയ്യുന്നു.
ഒക്ടോബർ 2005 ൽ ഈ വിമാനത്താവളം ഔദ്യോഗികമായി ലാൽ ബഹാദൂർ ശാസ്ത്രി വിമാനത്താവളം എന്ന് പുനർനാമകരണം ചെയ്യപ്പെട്ടു.
വിമാന സേവനങ്ങൾ ദേശിയം ഇന്ത്യൻ എയർലൈൻസ് (ഡെൽഹി, ഖജുരാഹോ, ലക്നൌ, മുംബൈ) ജെറ്റ് എയർവേയ്സ് (ഡെൽഹി, ഖജുരാഹോ) കിംഗ് ഫിഷർ എയർലൈൻസ് (ഡെൽഹി, കൊൽക്കത്ത, മുംബൈ) സ്പൈസ് ജെറ്റ് (ഡെൽഹി,മുംബൈ) അന്താരാഷ്ട്രം ഇന്ത്യൻ എയർലൈൻസ് (കാട്‌മണ്ഡു) ഇത് കൂടി കാണുക ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക ഇന്ത്യയിലെ വിമാനത്താവളങ്ങളുടെ പട്ടിക അവലംബം പുറത്തേക്കുള്ള കണ്ണികൾ Varanasi Airport Archived 2006-10-13 at the Wayback Machine .
at Airports Authority of India web site Airport information for VIBN at World Aero Data.
Accident history for VNS at Aviation Safety Network
സാൻ ലിയാൻഡ്രോ
സാൻ ലിയാൻഡ്രോ അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് അലമേഡ കൗണ്ടിയിൽ സ്ഥിതിചെയ്യുന്ന ഒരു വലിയ പ്രാന്തനഗരമാണ്.
സാൻഫ്രാൻസിസ്കോ ഉൾക്കടലിന്റെ കിഴക്കൻ തീരത്തായി വടക്കു പടിഞ്ഞാറ് ഓക്ലാൻഡിനും തെക്കുകിഴക്ക് ഹെയ്‍വാർഡിനും മദ്ധ്യത്തിലായാണ് ഈ നഗരം നിലനിൽക്കുന്നത്.
ബിസി 3500 നും 2500 നും ഇടയ്ക്കുള്ള കാലഘട്ടത്തിൽ‍ വന്നെത്തിയ ഒഹ്‍ലോൺ ജനതയുടെ പൂർവ്വികരാണ് പിന്നീട് സാൻ ലിയാൻഡ്രോ നഗരമായി വികസിച്ച ഈ പ്രദേശത്തെ ആദിമനിവാസികൾ.
സാൻ ലൂയിസ് ഒബിസ്പോ
സാൻ ലൂയിസ് ഒബിസ്പോ, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയിലെ സാൻ ലൂയിസ് ഒബിസ്പോ കൌണ്ടി യിൽ സ്ഥിതിചെയ്യുന്ന ഒരു നഗരമാണ്.
ലോസ് ആഞ്ചലസിന് 190 മൈൽ (310 കിലോമീറ്റർ) വടക്കായും സാൻ ഫ്രാൻസിസ്കോയ്ക്ക് 230 മൈൽ (370 കിലോമീറ്റർ) തെക്കുമായാണ് ഈ നഗരം  സ്ഥിതിചെയ്യുന്നത്.
തെക്കൻ കാലിഫോർണിയയിലെ മദ്ധ്യ തീരമേഖലയിൽ സ്ഥിതിചെയ്യുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 45,119 ആയിരുന്നു.
സാൻ ലൂയിസ് ഒബിസ്പോ കൌണ്ടിയിലാകമാനമുള്ള ജനസംഖ്യ 2010 ലെ കണക്കുകൾ പ്രകാരം 269,637 ആയിരുന്നു.
1772 ൽ സ്പാനിഷ് ഫ്രാൻസിസ്കൻ മിഷണറിയായിരുന്ന ജുനെപെറോ സെറ സ്ഥാപിച്ച സാൻ ലൂയിസ് ഒബിസ്പോ കാലിഫോർണിയയിലെ ഏറ്റവും പഴയ യൂറോപ്യൻ സ്ഥാപിത സമൂഹങ്ങളിലൊന്നാണ്.
പതിമൂന്നാം നൂറ്റാണ്ടിലെ വിശുദ്ധനും തുലൗസിലെ ബിഷപ്പുമായ ലൂയിസിന്റെ പേരിലാണ് സെറയുടെ യഥാർത്ഥ ദൗത്യം അറിയപ്പെടുന്നത്.
പ്രാദേശികമായി സാൻ ലൂയിസ്, SLO , അല്ലെങ്കിൽ SLO ടൌൺ (നഗരം സ്ഥിതിചെയ്യുന്ന കൌണ്ടിയും SLO എന്ന് അറിയപ്പെടുന്നു) എന്നിങ്ങനെ അറിയപ്പെടുന്ന ഈ നഗരം സാൻ ലൂയിസ് ഒബിസ്പോ കൗണ്ടി ആസ്ഥാനവും കൂടാതെ കാലിഫോർണിയ പോളിടെക്നിക് സ്റ്റേറ്റ് യൂണിവേഴ്സിറ്റി ഇതിനോടു ചേർന്നും സ്ഥിതിചെയ്യുന്നു.
ചരിത്രം അമരിന്ത്യാക്കാർ
ഈ പ്രദേശത്തെ ആദ്യകാല മനുഷ്യ നിവാസികൾ ചുമാഷ് ജനതയായിരുന്നു.
സാൻ ലൂയിസ് ഒബിസ്പോയുടെ തെക്ക് ഭാഗത്തായി സ്ഥിതിചെയ്യുന്ന ആദ്യകാല ഗ്രാമങ്ങളിലൊന്ന് ഹോളോസീൻ കാലഘട്ടത്തിലെ അഴിമുഖങ്ങൾ കൂടുതലായി ഉൾനാടുകളിലേക്ക് നീങ്ങിയപ്പോഴുള്ള ആദ്യകാല ഭൂപ്രകൃതിയെ പ്രതിഫലിപ്പിക്കുന്നു.
ചുമാഷ് ജനങ്ങൾ മദ്ധ്യ തീരക്കടലുകളുടെയും ഉൾക്കടലുകളുടെയും സമുദ്ര വിഭവങ്ങൾ ഉപയോഗിക്കുകയും ലോസ് ഓസോസ്, മോറോ ക്രീക്ക് എന്നിവിടങ്ങളിലെ പ്രദേശങ്ങൾ ഉൾപ്പെടെയുള്ല ഗ്രാമങ്ങളുടെ ഒരു ശൃംഖലയിൽ താമസിക്കുകയും ചെയ്തു.
ഇന്നത്തെ സാൻ ലൂയിസ് ഒബിസ്പോയിലെ ആദിവാസി സൈറ്റിന് "പൂർണ്ണചന്ദ്രന്റെ സ്ഥലം" എന്നർത്ഥമുള്ള ടിഹിനി, ഒബിസ്പീനോ എന്ന് നാമകരണം ചെയ്യപ്പെട്ടിരുന്നു.
മിഷൻ കാലം
ലോകമെമ്പാടുമുള്ള സ്പാനിഷ് സാമ്രാജ്യ വ്യാപനത്തിനിടയിൽ, പ്രത്യേകിച്ചും 1769 ൽ, ഫ്രാൻസിസ്കൻ ജുനെപെറോ സെറയ്ക്ക് കത്തോലിക്കാ വിശ്വാസത്തെ അൾട്ടാ കാലിഫോർണിയയിലെ തദ്ദേശവാസികളിലേക്ക് എത്തിക്കാൻ സ്പെയിനിൽ നിന്ന് ഉത്തരവുകൾ ലഭിച്ചു.
ഇതിനുപിന്നിലുള്ള ചേതോവികാരം ഒരേ മതത്തിനും ഭാഷയ്ക്കും കീഴിൽ സാമ്രാജ്യത്തെ ഏകീകരിക്കുക എന്ന ആശയമായിരുന്നു.
അതേ വർഷം ആൽറ്റാ കാലിഫോർണിയയിൽ സ്ഥാപിച്ച ആദ്യത്തെ സ്പാനിഷ് മതപ്രവർത്തകസംഘമാണ് മിഷൻ സാൻ ഡീഗോ.
1769 സെപ്റ്റംബർ 7 ന് ഗാസ്പർ ഡി പോർട്ടോളയുടെ നേതൃത്വത്തിലുള്ള ഒരു പര്യവേഷകസംഘം ഇന്നത്തെ പിസ്മോ ബീച്ചിന് ചുറ്റുമുള്ള തീരപ്രദേശങ്ങളിൽ നിന്ന് സാൻ ലൂയിസ് ഒബിസ്പോ പ്രദേശത്തേക്ക് പ്രവേശിച്ചു.
പര്യവേഷണ സംഘത്തിലെ മൂന്ന് ദിനക്കുറിപ്പെഴുത്തുകാരിലൊരാളായിരുന്ന പാട്രെ ജുവാൻ ക്രെസ്പെ ഈ പ്രദേശത്തിന് സൈനികർ നൽകിയ പേര് കനാഡ ഡി ലോസ് ഓസോസ് ("കനാഡ" "താഴ്വര" അല്ലെങ്കിൽ "മലയിടുക്ക്" എന്ന് വിവർത്തനം ചെയ്യുന്നു) എന്ന് രേഖപ്പെടുത്തി.
ഈ സംഘം സാൻ ലൂയിസ് ഒബിസ്പോ ക്രീക്കിനുടനീലമായി വടക്കോട്ട് സഞ്ചരിച്ച് ലോസ് ഓസോസ് വാലിയിലൂടെ പടിഞ്ഞാറേയ്ക്കു തിരിഞ്ഞ് സെപ്റ്റംബർ 9 ന് മൊറോ ബേയിലെത്തി.
സാന്താ മരിയയിൽ നിന്ന് ഏകദേശം 31 മൈൽ (50 കിലോമീറ്റർ) വടക്കുഭാഗത്തായി യുഎസ് റൂട്ട് 101 ലാണ് സാൻ ലൂയിസ് ഒബിസ്പോ നഗരം സ്ഥിതി ചെയ്യുന്നത്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം നഗരത്തിന്റെ ആകെ വിസ്തീർണ്ണം 12.93 ചതുരശ്ര മൈൽ (33.5 ചതുരശ്ര കിലോമീറ്റർ) ആണ്.
അതിൽ 12.78 ചതുരശ്ര മൈൽ (33.1 ചതുരശ്ര കിലോമീറ്റർ) കരഭാഗവും ബാക്കി 0.15 ചതുരശ്ര മൈൽ (0.39 ചതുരശ്ര കിലോമീറ്റർ ) അഥവാ 1.18 ശതമാനം ഭാഗം വെള്ളവുമാണ്.
അമേരിക്കൻ ഐക്യനാടുകളുടെ പടിഞ്ഞാറൻ തീരത്തും കാലിഫോർണിയയിലെ മധ്യതീരത്തുമായാണ് സാൻ ലൂയിസ് ഒബിസ്പോ നഗരം നിലകൊള്ളുന്നത്.
സാൻ ലൂയിസ് ഒബിസ്പോയ്ക്ക് 11 മൈൽ (18 കിലോമീറ്റർ) അകലത്തിൽ പടിഞ്ഞാറു ഭാഗത്താണ് പസഫിക് സമുദ്രം.
സാന്താ ലൂസിയ പർവതനിരകൾ നഗരത്തിന് തൊട്ടു കിഴക്കായി സ്ഥിതിചെയ്യുന്നു.
സാൻ ലൂയിസ് ഒബിസ്പോ ക്രീക്കിന്റെ പ്രധാന ജലസ്രോതസായ ഈ പർവതങ്ങൾ നഗരത്തിന്റെ ചുറ്റുമുള്ള 84 ചതുരശ്ര മൈൽ (220 ചതുരശ്ര കിലോമീറ്റർ) ചുറ്റളവിലുള്ള പ്രദേശത്തെ നീർത്തടമായി വർത്തിച്ച് അവില ബീച്ചിൽവച്ച് പസഫിക് സമുദ്രത്തിലേക്ക് പതിക്കുന്നു.
ഭൂകമ്പപരമായി സജീവമായ പ്രദേശമായ സാൻ ലൂയിസ് ഒബിസ്പോയുടെ സമീപത്തായി സാൻ ആൻഡ്രിയാസ് ഫോൾട്ട് ഉൾപ്പെടെ നിരവധി ഭ്രംശന പ്രദേശങ്ങളുണ്ട്.
സാൻ ലൂയിസ് ഒബിസ്പോയിലൂടെ ഭാഗികമായി കടന്നുപോകുന്ന കുന്നുകളുടെ ഒരു ശ്രംഖലയാണ് നയൻ സിസ്റ്റേഴ്സ്.
അഗ്നിപർവ്വത രോധനികളായതിനാൽ അവ ഭൂമിശാസ്ത്രപരമായി ഏറെ ശ്രദ്ധേയമാണ്.
ഒൻപത് കൊടുമുടികളിൽ ആറെണ്ണം വിനോദത്തിനായി പൊതുജനങ്ങൾക്ക് തുറന്നുകൊടുത്തിരിക്കുന്നു.
360° panorama of Cal Poly and San Luis Obispo, California taken from the top of Poly Canyon; Cerro San Luis and Bishop Peak in the middle with Cal Poly below കാലാവസ്ഥ
സാൻ ലൂയിസ് ഒബിസ്പോ നഗരത്തിൽ തണുത്ത മെഡിറ്ററേനിയൻ കാലാവസ്ഥ അനുഭവപ്പെടുന്നു (കോപ്പൻ കാലാവസ്ഥാ വർഗ്ഗീകരണം Csb).
കൂടുതലും ശൈത്യകാലത്തായി ഇവിടെ പ്രതിവർഷം ശരാശരി 50 ദിവസം മഴ പെയ്യുന്നു.
പൊതുവെ ചൂടും വെയിലുമുള്ള വേനൽക്കാലം അനുഭവപ്പെടുന്ന ഇവിടെ പലപ്പോഴും പസഫിക് തീരത്ത് നിന്ന് പ്രഭാതസമയത്ത് മൂടൽ മഞ്ഞ് ഉണ്ടാകാറുണ്ട്.
ശീതകാലം പൊതുവെ സൗമ്യമാണെങ്കിലും മരവിപ്പിക്കുന്ന തണുപ്പിനും താഴെ പ്രതിവർഷം നാല് രാത്രികൾ പ്രതീക്ഷിക്കാവുന്നതാണ്.
1870 ൽ രേഖപ്പെടുത്തലുകൾ ആരംഭിച്ചതിനുശേഷം സാൻ ലൂയിസ് ഒബിസ്പോ നഗരത്തിൽ അളക്കാവുന്ന രീതിയിൽ മഞ്ഞുവീഴ്ച ഔദ്യോഗികമായി രേഖപ്പെടുത്തിയിട്ടില്ല.
എന്നിരുന്നാലും ഫോട്ടോകൾ 1922 ൽ 0.3 ഇഞ്ച് (0.76 സെന്റിമീറ്റർ) തോതിലുള്ള മഞ്ഞുവീഴ്ചയും 1988 ലും 2006 ലും പെട്ടെന്നുള്ള മഞ്ഞുവീഴ്ചകളും റിപ്പോർട്ട് ചെയ്യപ്പെട്ടിട്ടുണ്ട്.
അവലംബം ↑ 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑
സാൻ ലൂയിസ് ഒബിസ്പോ കൗണ്ടി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തു സ്ഥിതിചെയ്യുന്ന ഒരു കൌണ്ടിയാണ് സാൻ ലൂയിസ് ഒബിസ്പോ കൗണ്ടി (ഔദ്യോഗിക പേര്: കൌണ്ടി ഓഫ് സാൻ ലൂയിസ് ഒബിസ്പോ).
2010 ലെ സെൻസസ് രേഖകൾ പ്രകാരമുള്ള ഈ കൌണ്ടിയിലെ ജനസംഖ്യ 269,637 ആയിരുന്നു.
കൗണ്ടി ആസ്ഥാനം സ്ഥിതിചെയ്യുന്നത് സാൻ ലൂയിസ് ഒബിസ്പോ നഗരത്തിലാണ്.
സാൻ ലൂയിസ് ഒബിസ്പോ കൗണ്ടി (പ്രാദേശികമായി SLO കൗണ്ടി) സാൻ ലൂയസ് ഒബിസ്പോ-പാസോ റോബിൾസ്-അരോയോ ഗ്രാൻഡെ, CA മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെട്ടിരിക്കുന്നു.
ഈ കൌണ്ടി മദ്ധ്യ കാലിഫോർണിയയിൽ പസഫിക് മഹാസമുദ്രത്തിനു സമാന്തരമായി ലോസ് ആഞ്ചലസിനും സാൻ ഫ്രാൻസിസ്കോ ഉൾക്കടൽ മേഖലയ്ക്കുമിടയിലായി സ്ഥിതിചെയ്യുന്നു.
1772 ൽ ജുനിപെറോ സെറ എന്ന വൈദികൻ ഈ പ്രദേശത്ത് ‘മിഷൻ സാൻ ലൂയിസ് ഒബിസ്പോ ഡി ടോളോസാ’ സ്ഥാപിക്കുകയും അത് ഇന്നും സാൻ ലയിസ് ഒബിസ്പോ നഗരമദ്ധ്യത്തിലെ സജീവ ഭാഗമായി നിലകൊള്ളുകയും ചെയ്യുന്നു.
(ഈ നഗരം പൊതുവെ SLO അഥവാ SLO-ടൗൺ എന്ന് വിളിക്കപ്പെടുന്നു).
പ്രദേശത്തെ ബീച്ചിനു നെടുനീളത്തിലും തീരത്തെ കുന്നുകളിലും  സാന്താ ലൂസിയ പർവ്വതനിരകളിലൂമായി ചിതറിക്കിടക്കുന്ന ഈ കൌണ്ടിയിലെ ചെറിയ സമൂഹം, വൈവിധ്യമാർന്ന തീരദേശ, ഉൾനാടൻ മലനിരകളുൾപ്പെട്ട ആവാസ വ്യവസ്ഥയിലെ വൈവിധ്യമാർന്ന മത്സ്യബന്ധന, കാർഷിക, വിനോദ സഞ്ചാര പ്രവർത്തനങ്ങൾക്ക് പിന്തുണ നൽകുന്നു.
ഈ നഗരത്തിലെ സമ്പദ്വ്യവസ്ഥയുടെ പ്രധാന ആശ്രയം കാലിഫോർണിയ പോളിടെക്നിക്ക് സ്റ്റേറ്റ് യൂണിവേഴ്സിറ്റിയും അതിലെ ഏകദേശം 20,000 ത്തോളം വരുന്ന വിദ്യാർത്ഥികളും, ടൂറിസവും കൃഷിയുമാണ്.
കാലിഫോർണിയയിലെ വൈൻ ഉത്പാദത്തിൽ സൊനോമ, നാപാ കൌണ്ടികൾ കഴിഞ്ഞാൽ മൂന്നാംസ്ഥാനത്തുള്ള കൌണ്ടിയാണിത.
സാൻ ലുസ് ഓബിസ്പോ കൗണ്ടിയിൽ വൈൻ മൂന്നാമത് ഉത്പാദിപ്പിക്കുന്നു.
സോനോമ, നാപ കൌണ്ടികൾ ഇവയെ മറികടക്കുന്നു.
സ്ട്രോബെറി കഴിഞ്ഞാൽ വീഞ്ഞുൽപ്പാദനത്തിനുള്ള മുന്തിരിയാണ് ഈ കൌണ്ടിയിലെ രണ്ടാമത്തെ വലിയ കാർഷിക വിള.
സാൻ സക്കറിയ അൾത്താർപീസ് ഇംഗ്ലീഷ് വിലാസം https://ml.wikipedia.org/wiki/San_Zaccaria_Altarpiece
1505-ൽ പൂർത്തീകരിക്കപ്പെട്ടതും വെനീസിലെ സാൻ സക്കറിയ പള്ളിയിൽ സ്ഥിതി ചെയ്യുന്നതുമായ ഇറ്റാലിയൻ നവോത്ഥാന ചിത്രകാരനായ ജിയോവന്നി ബെല്ലിനി വരച്ച ചിത്രമാണ് സാൻ സക്കറിയ അൾത്താർപീസ് ( മഡോണ എൻത്രോൺട് ചൈൽഡ് ആന്റ് സെയിന്റ്‌സ് എന്നും അറിയപ്പെടുന്നു).
1648-ൽ എഴുത്തുകാരനും ചിത്രകാരനുമായ കാർലോ റിഡോൾഫി വെനീഷ്യൻ രാഷ്ട്രീയക്കാരനും നയതന്ത്രജ്ഞനുമായ പിയട്രോ കാപ്പല്ലോയുടെ സ്മരണയ്ക്കായി നിയോഗിച്ച ഒരു വലിയ പാനൽ എന്ന നിലയിൽ ഈ ചിത്രം പരാമർശിച്ചു.
"കലാകാരന്റെ ഏറ്റവും മനോഹരവും അതിലോലവുമായ ഒന്ന്" എന്നാണ് അദ്ദേഹം അതിനെ വിശേഷിപ്പിച്ചത്.
കലാകാരന്റെ കരിയറിലെ അവസാന ഘട്ടത്തിൽ ടോണലിസ്റ്റായി ആരംഭിക്കുന്ന ജോർജിയന്റെ സ്വാധീനം നിഷേധിക്കാനാവാത്ത ബെല്ലിനിയുടെ ആദ്യ ചിത്രമാണിത്.
ഒരു സ്ഥാപിത സ്കീമിനുള്ളിലെ ഒരു വിശുദ്ധ സംഭാഷണത്തെ ചിത്രീകരിക്കുന്ന ഒരു വലിയ സ്ഥലത്താണ് ഈ ചിത്രം സജ്ജീകരിച്ചിരിക്കുന്നത്: മഡോണയും കുട്ടിയും സിംഹാസനസ്ഥനായി, ഒരു പടിയിൽ ഒരു സംഗീതജ്ഞൻ മാലാഖയും വശങ്ങളിൽ സമമിതിയിൽ സ്ഥാപിച്ചിരിക്കുന്ന നാല് വിശുദ്ധരും.
അവർ വിശുദ്ധ പത്രോസ് അപ്പോസ്തലൻ, അലക്സാണ്ട്രിയയിലെ വിശുദ്ധ കാതറിൻ , സെന്റ് ലൂസി, സെന്റ് ജെറോം എന്നിവരാണ്.
സാൻ ജിയോബ് അൾത്താർപീസ് (ഉദാഹരണത്തിന്, മൊസൈക്കുകളുമായി ആപ്‌സ് പങ്കിടുന്നു) പോലെയുള്ള മുൻകാല ചിത്രങ്ങളിൽ നിന്ന് ജനറൽ എൻസെംബിൾ വ്യത്യസ്തമല്ലെങ്കിലും, ഒരിക്കൽ ബെല്ലുനോയിൽ (ഇപ്പോൾ നഷ്ടപ്പെട്ടു)വെച്ച് അൽവൈസ് വിവാരിനി ബട്ടൂട്ടി അൾട്ടർപീസിൽ നിന്ന് പ്രചോദനം ഉൾക്കൊണ്ട് ലാൻഡ്‌സ്‌കേപ്പിനൊപ്പം സൈഡ് ഓപ്പണിംഗ് പോലുള്ള ചില പുതുമകൾ ബെല്ലിനി അവതരിപ്പിച്ചു.
നിറങ്ങളും വെളിച്ചവും ജോർജിയോണിന്റെ നിറത്തിലും മൂഡ് ശൈലിയിലും ബെല്ലിനിയുടെ പുതിയ താൽപര്യം കാണിക്കുന്നു.
മേരിയുടെ തലയ്ക്ക് മുകളിലുള്ള മുട്ട സൃഷ്ടിയുടെ പ്രതീകമാണ്.
ഒരുപക്ഷേ പിയറോ ഡെല്ല ഫ്രാൻസെസ്കയുടെ ബ്രെറ അൾട്ടർപീസിന്റെ ഉദ്ധരണിയാകാം.
താഴെയുള്ള ലുസെർൺ ആൻഡ്രിയ മാന്ടെഗ്നയുടെ സാൻ സെനോ അൾട്ടർപീസിനെ ഓർമ്മിപ്പിക്കുന്നു.
അവലംബം Pala di San Zaccaria എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സാൻ സെബാസ്റ്റ്യാനോ മഡോണ ഇംഗ്ലീഷ് വിലാസം https://ml.wikipedia.org/wiki/Madonna_of_St.
_Jerome_(Correggio) ദി സാൻ സെബാസ്റ്റ്യാനോ മഡോണ
1524-ൽ അന്റോണിയോ ഡാ കോറെജ്ജിയോ ചിത്രീകരിച്ച ഒരു എണ്ണച്ചായാചിത്രമാണ് സാൻ സെബാസ്റ്റ്യാനോ മഡോണ.
ഇപ്പോൾ ഡ്രെസ്‌ഡനിലെ ജെമാൽഡെഗലറി ആൾട്ട് മെയ്‌സ്റ്ററിൽ ഈ ചിത്രം പ്രദർശിപ്പിച്ചിരിക്കുന്നു.
മൊഡെനയിലെ സെന്റ് സെബാസ്റ്റ്യന്റെ (സാൻ സെബാസ്റ്റ്യാനോ) കോൺഫ്രെറ്റേണിറ്റിയാണ് ഈ ചിത്രം ചിത്രീകരണത്തിനായി നിയോഗിച്ചത്.
ഒരുപക്ഷേ സോഡലിസ്റ്റ് ഫ്രാൻസെസ്കോ ഗ്രില്ലെൻസോണി വഴി, വസാരി "കോറെജ്ജിയോയുടെ വളരെ അടുത്ത സുഹൃത്ത്" എന്നും ദി മിസ്റ്റിക് മാര്യേജ് ഓഫ് സെന്റ് കാതറിൻ എന്ന ചിത്രത്തിന്റെ ഉടമയെന്നും രേഖപ്പെടുത്തിയിട്ടുണ്ട്.
സെയിന്റ് റോച്ചിന്റെ വലതുവശത്തെ സാന്നിദ്ധ്യം സൂചിപ്പിക്കുന്നത് കമ്മീഷനെ മിക്കവാറും 1523-ൽ മൊഡെനയിലെ ഒരു പകർച്ചവ്യാധിയുമായി ബന്ധിപ്പിച്ചിരിക്കാം.
അത് 1524-ൽ ഒരു ചിത്രീകരണത്തിലേക്ക് നയിച്ചു.
വസാരി അതിന്റെ യഥാർത്ഥ സ്ഥാനവും ഹ്രസ്വമായി പരാമർശിക്കുന്നു.
പതിനേഴാം നൂറ്റാണ്ടിൽ ഫ്രാൻസെസ്കോ ഐ ഡി എസ്റ്റെ ഈ ചിത്രം സ്വന്തം ഗാലറിയിലേക്ക് കൊണ്ടുപോയി.
അവിടെ ഫ്രാൻസെസ്കോ സ്കാനെല്ലി അതിനെ പ്രശംസിച്ചു.
മിക്ക ഡി എസ്റ്റെ ശേഖരത്തെയും പോലെ ഇത് 1746 ഓഗസ്റ്റിൽ സാക്സോണിയിലെ അഗസ്റ്റസ് മൂന്നാമൻ വാങ്ങുകയും ചിത്രം ഡ്രെസ്ഡനിലേക്ക് കൊണ്ടുപോകുകയും ചെയ്തു.
കാർലോ ബെർട്ടെല്ലി അച്ചടിച്ച പകർപ്പുകളും ഫെഡറിക്കോ സുക്കറിയുടെ പെയിന്റിലും ഈ ചിത്രം തുടക്കത്തിൽ തന്നെ പ്രസിദ്ധമായതായി കാണിക്കുന്നു.
സാൻ ഹുവാൻ
അമേരിക്കൻ ഐക്യനാടുകളിലെ ഒരു അൺഇൻകോർപ്പറേറ്റഡ് ടെറിട്ടറിയായ പോർട്ടോ റിക്കോയുടെ തലസ്ഥാനമാണ് സാൻ ഹുവാൻ ( San Juan / ˌ s æ n ˈ hw ɑː n / , സ്പാനിഷ് ഉച്ചാരണം: [saŋ ˈxwan] ; " സെന്റ് ജോൺ ").
2010-ലെ സെൻസസ് പ്രകാരം അമേരിക്കയിലെ ഏറ്റവും ജനവാസമേറിയ നഗരങ്ങളുടെ പട്ടികയിൽ നാല്പത്തിയാറാം സ്ഥാനത്തുള്ള ഈ നഗരം പോർട്ടോ റിക്കോയിലെ ഏറ്റവും അധികം ആളുകൾ താമസിക്കുന്ന നഗരമാണ് ഇവിടത്തെ ജനസംഖ്യ 3,95,326 ആണ്.